Beatissime pater, cum per assecutionem pacificam prepositure in ecclesia Aboensi certo modo vacantis per quendam N. factam canonicatus et prebenda eiusdem ecclesie Aboensis vacare dinoscantur ad presens, supplicat igitur s. v. deuotus illius orator Magnus Laurencij, presbiter eiusdem diocesis, quatenus sibi specialem graciam facientes de dictis canonicatu et prebenda, quorum fructus etc:a quatuor marcarum argenti secundum communem extimationem valorem annuum non excedunt …. eidem oratori prouidere seu prouideri mandare misericorditer dignemini de gracia speciali, constitutionibus et ordinationibus apostolicis, statutis et consuetudinibus dicte ecclesie juramento etc:a roboratis etc:a ceterisque in contrarium facientibus non obstantibus quibuscunque cum clausulis oportunis et consuetis. Fiat ut petitur. Jo. Et cum absolutione a censuris ad effectum presentis. Et quod obstantes oratoris habeantur pro expressis. Et quod nomen et cognomen vltimi possessoris ac fructus etc:a augendo uel diminuendo exprimj possint in litteris. Et cum clausula generalem reseruationem jmportante. Et quod maior et verior specificatio omnium premissorum et circa ea necessariorum fierj possit in confectione litterarum. Fiat Jo. Datum Lateran. pridie jdus septembris anno primo.